Oznámenie o začatí verejných ex post konzultácií 

Národné centrum zdravotníckych informácii oznamuje, že v súlade s Jednotnou metodikou na posudzovanie vybraných vplyvov dňa 13.07.2026 začína verejné ex post konzultácie s podnikateľskými subjektami k systematickému ex post hodnoteniu nasledovnej regulácie:
Gestor právneho predpisu: Ministerstvo zdravotníctva Slovenskej republiky, Národné centrum zdravotníckych informácií
Názov právneho predpisu: Zákon č. 153/2013 Z. z. o národnom zdravotníckom informačnom systéme a o zmene a doplnení niektorých zákonov v znení neskorších predpisov
Lokalizácia: § 5 ods. 6 a § 79 ods. 1 
Špecifikácia:	
· Internetový odkaz na ex ante štádium hodnoteného právneho predpisu: https://www.slov-lex.sk/elegislativa/legislativne-procesy/SK/LP/2024/419
· Číslo legislatívneho procesu hodnoteného právneho predpisu na portáli Slov-Lex: LP/2024/419
· Číslo parlamentnej tlače hodnoteného právneho predpisu:
-
Ex post hodnotenie:
☒ regulácie/regulácií jedného právneho predpisu
☐ navzájom súvisiacich regulácií vo viacerých právnych predpisoch

Obdobie vykonania ex post hodnotenia (kalendárny polrok): II. 2026
Číslo regulácie v Registri ex post: 5
Dôvod zaradenia regulácie: JM 10.3 a)
Stručný opis regulácie: Zrušenie potreby vyplnenia papierovej formy pri jednotlivých úkonoch vypisovania dohôd o poskytovaní zdravotnej starostlivosti
(Zavedenie povinnosti online zápisu Dohody o poskytovaní zdravotnej starostlivosti do Registra dohôd). 
Znenie podnetu z podnikateľského prostredia: V zmysle Analýzy vplyvov na podnikateľské prostredie (LP/2024/419) predmetná regulácia znižuje náklady na podnikateľské prostredie. Náklady boli kvantifikované  vo výške 197 738 eur. Poskytovatelia zdravotnej starostlivosti už nemusia vypĺňať papierovú formu pri jednotlivých úkonoch vypisovania dohôd o poskytovaní zdravotnej starostlivosti, čím sa im znižujú náklady spojené najmä s administratívou.
(Vyššie uvedené je relevantné v prípade ak pri uzatváraní dohody o poskytovaní zdravotnej starostlivosti využívajú poskytovatelia eID občana, ktorý je plnoletý a je svojprávny). 


Predbežný postoj gestora právneho predpisu: 
Po vyhodnotení aktuálneho stavu implementácie sa neodporúča realizovať zmeny v predmetnej právnej regulácii, ktoré by viedli k zrušeniu aktuálneho stavu. Súčasné nastavenie regulácie je pevnou súčasťou infraštruktúry elektronického zdravotníctva a akýkoľvek legislatívny zásah by v strednodobom horizonte predstavoval vysoké riziko pre stabilitu systému. 
Kľúčové argumenty: Prepojenie na úhrady zo zdravotného poistenia. Na platnú reguláciu v súvislosti s elektronickou evidenciou dohôd v Národnom zdravotníckom informačnom systéme (NZIS) sú v súčasnosti priamo naviazané procesy zúčtovania a platby zo strán zdravotných poisťovní. Zmena normy by si vyžiadala rozsiahlu rekonfiguráciu aktuálneho nastavenia toku informácií. 
Efektivita vynaložených finančných prostriedkov. Do vývoja, integrácie a overovania zhody informačných systémov PZS už boli zo strany štátu, ako aj samotných poskytovateľov zdravotnej starostlivosti, investované značné finančné a personálne zdroje. Zmena pravidiel by tieto doterajšie investície znehodnotila. 
Etablovanosť a funkčnosť riešenia: Systém zaznamenávania dohôd je v praxi plne etablovaný, technicky stabilný.
Preukázateľná úspora nákladov:  pri dodržaní stanovených podmienok pre zápis – konkrétne pri prioritnom využívaní elektronického občianskeho preukazu (eID) plnoletými a svojprávnymi pacientmi – prináša regulácia poskytovateľom významnú administratívnu a finančnú úsporu, čím dochádza k napĺňaniu pôvodných cieľov znižovania byrokracie.

Termín ukončenia verejných ex post konzultácií: 13. 09. 2026
Forma uskutočnenia ex post konzultácií: Prostredníctvom vyplnenia dotazníka k regulácii zaslaného e-mailom
Kontakt: 	Email info@nczisk.sk

